
PARLAMENTUL ROMÂNIEI

CAMERA DEPUTAŢILOR

Comisia pentru Tehnologia Informaţiei









PL.X. 94/22.02.2006


şi Comunicaţiilor

RAPORT

asupra propunerii legislative pentru modificarea art.17 alin.(1) al Legii nr.527/2002 pentru aprobarea Ordonanţei Guvernului nr. 34/2002 privind accesul la reţelele de comunicaţii electronice şi la infrastructura asociată, 
precum şi interconectarea acestora
1. În conformitate cu prevederile art.95 din Regulamentul Camerei Deputaţilor, republicat, Comisia pentru Tehnologia Informaţiei şi Comunicaţiilor a fost sesizată în fond, în vederea examinării şi întocmirii raportului, cu propunerea legislativă pentru modificarea art.17 alin.(1) al Legii nr.527/2002 pentru aprobarea Ordonanţei Guvernului nr. 34/2002 privind accesul la reţelele de comunicaţii electronice şi la infrastructura asociată, precum şi interconectarea acestora, PL.X. 94/22.02.2006.

Iniţiatorii propun modificarea art. 17 alin.(1) din Ordonanţa Guvernului nr.34/2002 pentru corelarea acestui articol cu prevederile Legii nr.239/2005 privind modificarea şi completarea unor acte normative din domeniul comunicaţiilor, unde la art.51 alin.(1) şi (4) se conferă dreptul instituţiilor abilitate dreptul de a solicita furnizorilor de reţele sau servicii de comunicaţii electronice şi furnizorilor de servicii poştale informaţiile necesare în vederea exercitării atribuţiilor, în scris şi motivat, iar cantitatea şi natura acestora trebuie să fie proporţionale cu scopul pentru care au fost solicitate.
Consiliul Legislativ cu nr. 1362/06.10.2005 avizează favorabil propunerea legislativă.

Comisia juridică, de disciplină şi imunităţi a avizat negativ propunerea legislativă prin avizul nr.31/167/08.03.2006.
Guvernul României, prin adresa nr.3201/13.12.2005, a comunicat că nu susţine propunerea legislativă, întrucât principiul proporţionalităţii este consacrat deja, cu caracter general, la alin.(4) al art.51 din Ordonanţa de urgenţă a Guvernului nr.79/2002 privind cadrul general de reglementare în comunicaţii, aprobată cu modificări şi completări prin Legea nr.591/2002, modificată prin Legea nr.239/2005, şi se aplică inclusiv în ceea ce priveşte solicitările de informaţii prevăzute în Ordonanţa Guvernului nr.34/2002.
Examinarea proiectului de lege a avut loc în şedinţa comisiei din data de 7 martie 2006.

2. Proiectul de lege face parte din categoria legilor ordinare, întrucât modifică prevederile Ordonanţa Guvernului nr.34/2002, aprobată cu modificări şi completări prin Legea nr.527/2002, care are caracter ordinar.

3. La dezbaterea proiectului au participat, în conformitate cu prevederile art.54 din Regulamentul Camerei Deputaţilor, republicat: din partea Guvernului: dl. secretar de stat Florin Bejan şi dna. expert Laura Riteş (Ministerul Comunicaţiilor şi Tehnologiei Informaţiei).

4. La lucrările Comisiei din 7 martie 2006 au fost prezenţi 10 deputaţi din totalul de 13 membri ai Comisiei. Raportul Comisiei a fost adoptat cu 6 voturi pentru şi 4 voturi împotrivă din totalul voturilor celor prezenţi.
Propunerea legislativă cu amendamentul adoptat împiedica abuzurile în exercitarea atribuţiilor de control de atât din partea autorităţii de reglementare, cât şi din partea operatorilor.


5. Propunerea legislativă a fost respinsă de Senat în şedinţa din 15 februarie 2006.


6. Potrivit art.75 din Constituţia României, republicată, şi a art.92 din Regulamentul Camerei Deputaţilor, republicat, Camera Deputaţilor este Cameră decizională.


În urma dezbaterii, Comisia propune admiterea cu modificări a propunerii legislative.

PREŞEDINTE,






dr. Varujan Pambuccian



 

I. Amendamente admise

În urma dezbaterii, Comisia propune admiterea propunerii legislative cu următoarele amendamente
	Nr.

crt.
	Text act normativ în vigoare
	Text propunere legislativă
	Text propus de Comisie
(autorul amendamentului)
	Motivarea amendamentelor propuse

	1
	
	Titlul legii

LEGE

pentru modificarea art.17 alin.(1) al Legii nr.527/2002 pentru aprobarea Ordonanţei Guvernului nr. 34/2002 privind accesul la reţelele de comunicaţii electronice şi la infrastructura asociată, precum şi interconectarea acestora
	Titlul legii

LEGE

pentru modificarea art.17 alin.(1) din Ordonanţa Guvernului nr. 34/2002 privind accesul la reţelele publice de comunicaţii electronice şi la infrastructura asociată, precum şi interconectarea acestora 
(Comisia)
	Pentru respectarea dispoziţiilor art.60 din Legea nr.24/2000

	2.
	
	Articol unic. – Legea nr.527/2002, publicată în Monitorul Oficial al României, Partea I, nr.602 din 14 august 2002, se modifică după cum urmează:
	Articol unic – Alineatul (1) al articolului 17 din Ordonanţa Guvernului nr.34/2002 privind accesul la reţelele publice de comunicaţii electronice şi la infrastructura asociată, precum şi interconectarea acestora, publicată în Monitorul Oficial al României, Partea I, nr.88 din 2 februarie 2002, aprobată cu modificări şi completări prin Legea nr.527/2002, se modifică după cum urmează:

(Comisia)
	Pentru respectarea dispoziţiilor art.60 din Legea nr.24/2000

	3.
	Art. 17 – (1) În exercitarea atribuţiilor de control personalul împuternicit în acest scop al autorităţii de reglementare sau al persoanei juridice prevăzute la art. 16 alin. (2) poate solicita furnizorilor de servicii sau operatorilor de reţele informaţiile care îi sunt necesare, menţionând baza legală şi scopul solicitării, şi poate stabili termene până la care aceste informaţii să îi fie furnizate, sub sancţiunea prevăzută la art. 19 alin. (1) lit. a).
	Art. 17 – (1) În exercitarea atribuţiilor de control, personalul împuternicit în acest scop al autorităţii de reglementare sau al persoanei juridice prevăzute la art. 16 alin. (2) poate solicita furnizorilor de servicii sau operatorilor de reţele informaţiile care le sunt necesare, menţionând baza legală şi scopul solicitării, şi pot stabili termene proporţionale cu durata necesară producerii informaţiilor solicitate, până la care aceste informaţii să fie furnizate, sub sancţiunea prevăzută la art.19 alin.(1) lit.a).
	Art. 17 – (1) În exercitarea atribuţiilor de control, personalul împuternicit în acest scop al autorităţii de reglementare sau al persoanei juridice prevăzute la art. 16 alin. (2) poate solicita furnizorilor de servicii sau operatorilor de reţele informaţiile care le sunt necesare, menţionând baza legală şi scopul solicitării, şi pot stabili termene cuprinse între 30 şi 180 de zile, proporţionale cu durata necesară producerii informaţiilor solicitate până la care aceste informaţii să fie furnizate, sub sancţiunea prevăzută la art.19 alin.(1) lit.a).
(Ioan Ghişe)
	Pentru a împiedica abuzurile în exercitarea atribuţiilor de control de atât din partea autorităţii de reglementare, cât şi din partea operatorilor.

